చిన్నతనం నుంచే పొదుపు పాఠాలు | మానవి | www.NavaTelangana.com
పిల్లలు ఆరోగ్యంగా, ఆర్థికంగా బాగుండాలని ఏ తల్లిదండ్రులైనా కోరు కుంటారు. అందుకు తగిన అలవాట్లను చిన్నప్పటి నుంచే తల్లిదండ్రులు వారికి నేర్పించాలి. బాల్యం నుంచే పిల్లలకు మంచి నైతిక విలువలతో పాటు, డబ్బుకు సంబంధించిన అలవాట్లను కూడా తల్లిదండ్రులు నేర్పాలి.
- పిల్లలకు ఆర్థిక క్రమశిక్షణను అలవరచడం ఎంతో ముఖ్యం. ఇందులో భాగంగానే పిల్లలకు చిన్నతనం నుంచే డబ్బు పొదుపు పాఠాలు నేర్పించాలి. డబ్బు విలువ తెలిసేలా చేయాలి. చాలా మంది తల్లిదండ్రులు పిల్లల్ని అతిగా గారాబంగా పెంచుతారు. అడిగిందల్లా కొనిపెడుతుంటారు. దీని వల్ల పిల్లలకు డబ్బు విలువ తెలియకుండా పోతుంది. ఇలా చేయడం వల్ల పెద్దయ్యాక వాళ్లు కూడా అవసరం ఉన్నా లేకపోయినా ఏది పడితే అది కొని డబ్బుని అనవసరంగా ఖర్చు చేస్తారు. కాబట్టి డబ్బు గురించి పిల్లలకు స్పష్టంగా తెలియజేయాలి.
- నెలవారీ జీతం సంపాదించే ఉద్యోగులు ప్రతి నెలా కొంతైనా డబ్బుని పొదుపు చేయాలి. ఆర్థిక నిపుణుల సూచనల ప్రకారం ప్రతినెలా మన ఆదాయంలో 15 శాతం పొదుపు చేయాలి. ఎందుకంటే భవిష్యత్తులో ఏదైనా అనుకోని అత్యవసర పరిస్థితి వస్తే, ఇబ్బంది పడాల్సి వస్తుంది.
- పిల్లలకు నెలసరి పాకెట్‌ మనీ ఖర్చుల కోసం డబ్బులు ఇచ్చేటపుడు 'వచ్చే నెల వరకూ వీటితోనే సర్దుబాటు చేసుకోవాలి' అని చెప్పండి. ఇలా చేయడం వల్ల ఒక నెల ఖర్చులనే రెండు నెలలకు సర్దుబాటు చేసుకునే పద్ధతిని అలవాటు చేసుకుంటారు.
- ఎలా పొదుపు చేయాలో నేర్పాలి.. కష్టపడి డబ్బు సంపాదించడంతో పాటు తెలివిగా అదనపు డబ్బు సంపాదించేలా కూడా పిల్లలకు నేర్పాలి. పెద్దవాళ్లయిన పిల్లలకు ఈ విషయం బాగా అర్థమవుతుంది.
- ప్రస్తుతం చాలా మంది తల్లిదండ్రులు పిల్లలకు చేతి ఖర్చుల కోసమని ప్రతి నెలా ఎంతో కొంత ఇస్తుంటారు. ఇదిగాక మధ్యలో ఏదైనా అడిగితే కొనిపెడుతుంటారు. ఇలా చేయకుండా... ఏదైనా చిన్న చిన్న బొమ్మల్లాంటివి కొనుక్కోవాలనుకుంటే ప్రతి నెలా చేతి ఖర్చుల కోసం నీకు ఇచ్చే డబ్బుల్లో పొదుపు చేసి కొనుక్కోవాలని చెప్పండి. దీంతో వారికి చిన్నతనం నుంచే పొదుపు అలవాటవుతుంది.
- డబ్బు విలువ తెలియజేయాలి. కష్టపడితేనే డబ్బు సంపాదించగలమని చెప్పండి. ఇందుకోసం వారికి కూడా కొన్ని పనులు అప్పగించి పూర్తి చేయమని చెప్పండి. అప్పగించిన పనులు పూర్తి చేసినపుడు వారికి కొన్ని బహుమతులు ఇవ్వండి. అప్పగించిన పని అద్భుతంగా చేస్తే, ఇంకా మంచి బహుమతి ఇవ్వండి. దాంతో పిల్లలకు చిన్నప్పటి నుంచే 'కష్టం' విలువ తెలుస్తుంది.
- అప్పు చేయడం అనేది ఎప్పటికైనా ముప్పు అనే విషయాన్ని పిల్లలకు తెలియజేయండి. విద్య, ఆస్తుల కల్పన లేదా ఇతర తప్పనిసరి అవసరాల కోసం తప్ప అప్పు చేయడం లేదా బ్యాంకుల నుంచి రుణాలు తీసుకోవడం ఏ మాత్రం మంచిది కాదనే విషయం పిల్లలకు స్పష్టంగా చెప్పాలి. శక్తికి మించి ఎడాపెడా అప్పులు చేస్తూ పోతే వడ్డీల మీద వడ్డీలు కట్టి ఆర్థికంగా ఎలా నష్టపోతామనే విషయం కూడా తెలియజేయాలి.
chinnatanam nunche podupu paataalu | manavi | www.NavaTelangana.com
pillalu aarogyamgaa, aardhikamgaa bagundalani e tallidandrulainaa koru kuntaaru. anduku tagina alavaatlanu chinnappati nunche tallidandrulu vaariki nerpinchaali. balyam nunche pillalaku manchi naitika viluvalatho paatu, dabbuku sambandhinchina alavaatlanu kuudaa tallidandrulu nerpali.
- pillalaku aardhika kramasikshananu alavarachadam entho mukhyam. indulo bhagamgane pillalaku chinnatanam nunche dabbu podupu paataalu nerpinchaali. dabbu viluva telisela cheyali. chala mandi tallidandrulu pillalni atigaa garabanga penchutaaru. adigindalla konipedutuntaaru. deeni valla pillalaku dabbu viluva teliyakunda potundi. ilaa cheyadam valla peddayyaaka vaallu kuudaa avasaram unna lekapoyina edhi padithe adhi koni dabbuni anavasaramgaa kharchu chestaaru. kabatti dabbu gurinchi pillalaku spashtamgaa teliyajeyaali.
- nelavari jeetam sampadinche udyogulu prati nela kontainaa dabbuni podupu cheyali. aardhika nipunula suuchanala prakaaram pratinela mana aadaayamlo 15 saatam podupu cheyali. endukante bhavishyattulo edaina anukoni atyavasara paristhiti vaste, ibbandi padalsi vastundi.
- pillalaku nelasari packete manee kharchula kosam dabbulu ichetapudu 'vache nela varakuu veetithone sardubaatu chesukovali' ani cheppandi. ilaa cheyadam valla oka nela kharchulane rendu nelalaku sardubaatu chesukune paddhatini alavaatu chesukuntaru.
- ela podupu cheyalo nerpali.. kashtapadi dabbu sampaadinchadamto paatu telivigaa adanapu dabbu sampadinchela kuudaa pillalaku nerpali. peddavaallayina pillalaku ee vishayam baga ardhamavutundi.
- prastutam chala mandi tallidandrulu pillalaku cheti kharchula kosamani prati nela entho kontha istuntaaru. idigaaka madhyalo edaina adigithe konipedutuntaaru. ilaa cheyakunda... edaina chinna chinna bommallantivi konukkovalanukunte prati nela cheti kharchula kosam neeku iche dabbullo podupu chesi konukkovalani cheppandi. deentho vaariki chinnatanam nunche podupu alavaatavutundi.
- dabbu viluva teliyajeyaali. kashtapadithene dabbu sampaadinchagalamani cheppandi. indukosam vaariki kuudaa konni panulu appaginchi puurti cheyamani cheppandi. appaginchina panulu puurti chesinapudu vaariki konni bahumatulu ivvandi. appaginchina pani adbhutamgaa cheste, inka manchi bahumati ivvandi. daamto pillalaku chinnappati nunche 'kashtam' viluva telustundi.
- appu cheyadam anedi eppatikaina muppu ane vishayaanni pillalaku teliyajeyandi. vidya, aastula kalpana leda itara tappanisari avasaraala kosam tappa appu cheyadam leda byaankula nunchi runaalu teesukovadam e maatram manchidi kaadane vishayam pillalaku spashtamgaa cheppali. saktiki minchi edapeda appulu chestu pothe vaddiila meeda vaddeelu katti aardhikamgaa ela nashtapotamane vishayam kuudaa teliyajeyaali.